
****

**NEOBVEZNI IZBIRNI PREDMETI**

**Za 7., 8. in 9. razred**

**ZA ŠOLSKO LETO 2019/2020**

V skladu s spremembami Zakona o osnovni šoli (Uradni list RS, št. 81/06, 102/07, 107/10, 87/11, 40/12-ZUJF, 63/13) smo v šolskem letu 2014/2015 začeli postopno izvajati pouk neobveznih izbirnih predmetov za učence 4. in 7. razreda.

**Izbirni predmeti v predmetniku osnovne šole predstavljajo tisti del programa, ki ga, glede na interese, želje in zmožnosti, učenci izberejo sami.**

**V šolskem letu 2019/2020 nadaljujemo z uvajanjem neobveznih izbirnih predmetov v 2. triletju in v tretjem triletju. Učenci lahko izberejo eno ali dve uri neobveznih izbirnih predmetov ali pa se za obiskovanje le-teh sploh ne odločijo. Ko se učenec za izbiro odloči, mora predmet v določenem šolskem letu obiskovati do konca šolskega leta in je iz njega tudi ocenjen.**


**V 7., 8. in 9. razredu kot neobvezni izbirni predmet za šol. leto 2019/20 ponujamo tuji jezik (nemščina). Neobvezni izbirni predmeti nemščina se poučuje dve uri na teden.**

Učna skupina iz neobveznih izbirnih predmetov se bo izvajala, če bo dovolj prijavljenih učencev.

Neobvezni izbirni predmeti sodijo v razširjeni program OŠ zato se bodo predmeti izvajali po pouku (5., 6. ali 7. šolsko uro).

Priložena je tudi prijavnica, ki jo skupaj z vašim otrokom izpolnite in se pogovorite o morebitnem obiskovanju neobveznega izbirnega predmeta.

**Učenci naj prijavnico oddajo svoji razredničarki najkasneje do 24. maja.**

**OPIS NEOBVEZNEGA IZBIRNEGA PREDMETA**

**NEMŠČINA**

**Poučuje: Sabina Klančnik Fijavž**

Učenci lahko poleg obveznih izbirnih predmetov izberejo učenje nemščine, ki poteka po 2 uri na teden. Za izvajanje pouka je potrebno vsaj 12 učencev. V to skupino se lahko vključijo učenci od 7. do 9.r. Na tak način je omogočeno, da se lahko učenci poleg 1. tujega jezika, učijo še drugi in tretji tuji jezik, ki ga šola ponuja.

Pri jeziku bomo govorili o temah, ki so nam najbolj blizu kot so npr. navezovanje stikov, spoznavanje posameznikov, njihovih prijateljev. Spoznavali bomo družinske člane, domove, kjer živimo in stanujemo. Pozabili pa tudi ne bomo na naše hišne ljubljenčke.

Da bo vse lažje, bomo pouk popestrili z jezikovnimi igrami, petjem pesmic in gledanjem filmov v nemškem jeziku, z utrjevanjem s spletnimi vajami. Ker imamo na voljo tudi e- učbenik, ga bomo pri pouku večkrat uporabljali. Skupaj bomo prebrali knjige za nemško bralno značko.

Ker je znanje jezika najbolje preizkusiti v praksi, bomo izvedli vsako leto eno ekskurzijo v nemškogovorečo deželo.

**Prijavnica k neobveznemu izbirnemu predmetu v šolskem letu 2019/2020**

**7. \_\_ , 8. \_\_ , 9.\_\_\_RAZRED**

**IME IN PRIIMEK \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Prijavljam se k neobveznemu izbirnemu predmetu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Spodaj podpisani (ime in priimek starša)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Soglašam, da se moj otrok prijavi k zgoraj zapisanemu neobveznemu izbirnemu predmetu.

Podpis učenca: Podpis starša ali zakonitega:

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_